L-għana tar-riħ ivenven, i Tax-xita nieżla qliel, Tal-bjar bil-ġid jistagħnu, Tar-ragħad jidwi għammiel, Ifawwar bl-hena 'il qalbna Daqs l-għana tal-għasfur, Daqs ziffa mellisija Fis-skiet ta' ġnien mistur; Daqs mewġa li titbewwes Maċ-ċagħak u mal-ħarir; Daqs bilbla fuq il-qasab Tas-saqaf tal-għarix. Il-bard, li b'sinntu jrekknek Imgeddes ħdejn in-nar Ngħożżuh daqs ir-rebbiegħa Li timla l-ġnien biż-żahar. 'Qalbna dejjem żagħżugħa Għax ħielsa minn kull hemm Ta' min żara' l-mibegħda U ħasad dmugħ 1, demm. Saltnati wild l-imħabba, Saltnati dar il-ġid: Tisboq kull saltna, għax fiha Isaltan min iridl Kif bexxaqt għajnejja ċkejkna u tbissimt għall-ewwel darba lil din l-art, sibtni mdawwar b'hena u dija fil-benniena qisha ġenna kollha ward. B'dawk l-uċuh ilkoll jidħkuli, ifissduni u jmellsuni , — b'ġenn ta' ferħ, kont stħajjiltni f'ħolma msaħħra ta' tgawdija, sliem u mħabba ' u ta' serħ. Min jaf mela għaliex jiena, għalkemm hieni fil-benniena, ġie li bkeit. Tgħid kont nobsor x'ġej għalija u jien, ċkejken, bżajt mill-ħajja li kont bdejt2 Imma ħtieġli mmid riġlejja għax il-ħajja dejjem miexja…… bla waqfien. U tlaqt nimxi: fi tfuliti żied il-ward fil-ġmiel u l-fwieħa kullimkien. Ġrew is-snin fil-għors tal-ħajja: l-hena tiegħi ġera wrajja, u ħassejt til kulħadd dal-hena. f'qalbi jaqsam miegħi — kif minn dejjem jien ħabbejt. Taru s-smin…… Intfiet bħal ħolma dik il-ġenna ta' ħajjitmiti….. u ma tarġar. Għajr tifkira ħelwa tagħha tleħfi ġo qalbna biex taħqarna ma tibqax. Iss'għaddiet ma' nofs żgħożiti u din qalbi ntebħet sewwa li mal-ward kiber f'daqqa x-xewk bla ħniena u l-ward niref tal-benniena, waqa' fl-art…… Mnalla żżurni l-Poeżija biex tgħattili x-xewk tal-ħajja bl-isbaħ lwien, ta' ward ieħor li jwennisni u jtaffili d-diqa f'qalbi fl-eħrex żmieni